*Projekts*

**Grozījumi Izglītības likumā**

Izdarīt Izglītības likumā (Latvijas Republikas Saeimas un Ministru Kabineta Ziņotājs, 1998, 24.nr.; 1999, 17., 24.nr.; 2000, 12.nr.; 2001, 12., 16., 21.nr.; 2004, 5.nr.; 2007, 3.nr.; 2009, 1., 2., 14.nr.; Latvijas Vēstnesis, 2009, 196.nr.; 2010, 47., 205.nr.; 2011, 202.nr.; 2012, 54., 108., 190.nr.; 2013, 142.nr.; 2014, 257.nr.; 2015, 127., 242.nr.; 2016, 100.nr.) šādus grozījumus:

1. Aizstāt 14.panta 17.punktā vārdus “speciālās izglītības klasēs” ar vārdiem “speciālās izglītības klasēs un grupās”.

2. 17.panta trešajā daļā:

izslēgt 7.punktā vārdus “izņemot speciālās izglītības iestādes, speciālās izglītības klases un grupas vispārējās izglītības iestādēs, internātskolas, arī tās, kuras tiek finansētas no valsts budžeta;

izslēgt 10.punktā vārdus “izņemot to speciālo izglītības iestāžu, speciālo izglītības klašu un grupu vispārējās izglītības iestādēs, kā arī to internātskolu saimniecisko, tehnisko un medicīnas darbinieku darba samaksu, kuras tiek finansētas no valsts budžeta”.

3. 30. pantā:

papildināt 4.1 daļu ar teikumu šādā redakcijā:

„Ja valsts, pašvaldības vai valsts augstskolas dibinātas izglītības iestādes vadītāja profesionālā darbība novērtēta neapmierinoši, tā nodarbināšana ir aizliegta un darba devējam ir pienākums nekavējoties izbeigt darba tiesiskās attiecības ar izglītības iestādes vadītāju Darba likumā noteiktā kārtībā.”;

papildināt pantu ar sesto daļu šādā redakcijā:

„(6) Ja tiek konstatēts šā likuma 30. panta ceturtajā daļā vai 51. panta pirmās daļas 2. punktā noteiktā pārkāpums, izglītības iestādes vadītāja nodarbināšana ir aizliegta un darba devējam ir pienākums nekavējoties izbeigt darba tiesiskās attiecības ar izglītības iestādes vadītāju Darba likumā noteiktā kārtībā.”

4. Papildināt 48. pantu ar sesto daļu šādā redakcijā:

„(6) Ja tiek konstatēts šā likuma 48. panta piektajā daļā vai 51. panta pirmās daļas 2. punktā noteiktā pārkāpums, pedagoga nodarbināšana ir aizliegta un darba devējam ir pienākums nekavējoties izbeigt darba tiesiskās attiecības ar pedagogu Darba likumā noteiktā kārtībā.”

5. 49.1 panta otrajā daļā:

aizstāt ievaddaļā vārdus “viena no piecām” ar vārdiem “viena no trim”;

aizstāt 1. punktā skaitļus un vārdus “1., 2. un 3. kvalitātes pakāpi” ar skaitli un vārdiem “1. kvalitātes pakāpi”;

aizstāt 2. punktā skaitli un vārdus “4. kvalitātes pakāpi” ar skaitli un vārdiem “2. kvalitātes pakāpi”;

aizstāt 3. punktā skaitli un vārdus “5. kvalitātes pakāpi” ar skaitli un vārdiem “3 .kvalitātes pakāpi”.

6. Papildināt 50. pantu ar 5. punktu šādā redakcijā:

„5) persona, ar kuru izbeigtas darba tiesiskās attiecības un tā ir atbrīvota no amata šā likuma 30. panta sestajā daļā (izņemot, ja persona ir atbrīvota izglītības un profesionālās kvalifikācijas neatbilstības dēļ) vai 48. panta sestajā daļā noteiktajā kārtībā, un no pieņemtā lēmuma spēkā stāšanās brīža nav pagājuši vismaz pieci gadi.”

7. Izteikt 53.panta pirmo daļu šādā redakcijā:

“Pedagoga darba samaksu nosaka atbilstoši profesionālajai kvalifikācijai un darba slodzei. Nosakot pedagoga darba samaksu, var ņemt vērā arī darba stāžu.”

8. 59.pantā:

papildināt pirmo daļu ar ceturto teikumu šādā redakcijā:

“Lai veicinātu mazākumtautību etniskās kultūras apguvi, attīstību un saglabāšanu, un mazākumtautību integrāciju Latvijā, valsts var piedalīties to izglītības iestāžu nodarbināto pedagogu darba samaksas papildu finansēšanā, kas, pamatojoties uz divpusējiem un daudzpusējiem starptautiskajiem līgumiem, īsteno mazākumtautību izglītības programmas, kurās mazākumtautību izglītojamo skaits nepārsniedz piecus procentus no kopējā izglītojamo skaita, kuri apgūst mazākumtautību izglītības programmas.”

izslēgt panta trešo daļu.

 9. Pārejas noteikumos:

 aizstāt 26.punktā skaitļus un vārdus “2017.gada 31.decembrim” ar skaitļiem un vārdiem “2022.gada 31.decembrim”;

aizstāt 30.punktā skaitļus un vārdus “2017.gada 31.decembrī” ar skaitļiem un vārdiem “2022.gada 31.decembrī”;

aizstāt 44.punktā skaitļus un vārdus “2017.gada 1.janvārī” ar skaitļiem un vārdiem “2022.gada 31.decembrī”;

 papildināt pārejas noteikumus ar 50., 51., 52., 53.un 54., 55. punktu šādā redakcijā:

 “50. Uzturēšanas izdevumus no 2017.gada 1.janvāra līdz 2017.gada 31.decembrim pašvaldību internātskolās sedz:

1) no valsts budžeta mērķdotācijas – par internātskolā uzņemtajiem izglītojamiem, kuri ir bāreņi vai bez vecāku gādības palikuši bērni, kā arī par izglītojamiem no trūcīgām un maznodrošinātām ģimenēm;

2) pašvaldība – ja pašvaldība nevar nodrošināt tās administratīvajā teritorijā deklarētam izglītojamam vai izglītojamam, kas izmanto ilgstošas sociālās aprūpes un sociālās rehabilitācijas institūcijas pakalpojumus, iespēju apgūt pamatizglītības vai vispārējās vidējās izglītības programmu izglītības iestādē, kas atrodas attiecīgās pašvaldības administratīvajā teritorijā;

3) izglītojamā vecāki – ja netiek izmantota pašvaldības piedāvātā iespēja apgūt pamatizglītības vai vispārējās vidējās izglītības programmu izglītības iestādē, kas atrodas attiecīgās pašvaldības administratīvajā teritorijā.

 51. Šo pārejas noteikumu 50.punktā minēto izmaksu apmēru un to segšanas kārtību nosaka Ministru kabinets.

52. Uzturēšanas izdevumus pašvaldību speciālajās pirmsskolas izglītības iestādēs no 2017. gada 1. janvāra līdz 2017. gada 31. decembrim sedz no valsts budžeta finanšu līdzekļiem 30 procentu apmērā no pašvaldību speciālajām pirmsskolas izglītības iestādēm piešķirtā valsts finansējuma 2016.gadā.

53. Lai ierobežotu ar pedagogu atlīdzību saistītos izdevumus, 2016/.2017. mācību gadā pedagogu profesionālās darbības kvalitātes pakāpes nepiešķir. Ministru kabinets ne vēlāk kā līdz 2017. gada 31. martam izdara grozījumus Ministru kabineta 2014. gada 17. jūnija noteikumos Nr. 350 “Pedagogu profesionālās darbības kvalitātes novērtēšanas kārtība” atbilstoši grozījumiem šā likuma 49.1 panta otrajā daļā, kuri stājas spēkā 2017. gada 1. janvārī.

54. Pedagoga profesionālās darbības kvalitātes pakāpi apliecinošs dokuments, kas izsniegts līdz 2017. gada 1. janvārim, ir spēkā līdz tajā norādītajam derīguma termiņam. Pedagoga profesionālās darbības 3., 4. un 5. kvalitātes pakāpe, kas piešķirta atbilstoši tiesiskajam regulējumam, kas bija spēkā līdz 2017. gada 1. janvārim, tiek pielīdzināta attiecīgi pedagoga profesionālās darbības 1., 2. un 3. kvalitātes pakāpei, kas tiek piešķirta atbilstoši grozījumiem šā likuma 49.1 panta otrajā daļā, kuri paredz noteikt pedagogu profesionālās darbības 3 kvalitātes pakāpes.

55. Pašvaldību speciālām internātskolām un Izglītības iestāžu reģistrā reģistrētajiem attīstības un rehabilitācijas centriem, kuri Vispārējās izglītības likumā noteiktajā kārtībā reorganizējami, nododot valstij, ir tiesības saņemt valsts finansējumu uzturēšanas izdevumu segšanai līdz to nodošanai valstij, bet ne ilgāk kā līdz 2020.gada 1.septembrim.

 Likums stājas spēkā 2017.gada 1.janvārī.

Iesniedzējs:

Izglītības un zinātnes ministrs K.Šadurskis

Vizē:

Valsts sekretāra vietniece -

Politikas iniciatīvu un attīstības

departamenta direktore,

valsts sekretāra pienākumu izpildītāja G.Arāja

22.09.2016.

918

A.Rudzīte 67047807

ance.rudzite@izm.gov.lv

Ineta Īvāne 67047849

Ineta.ivane@izm.gov.lv